**KRITERIJI OCJENJIVANJA U 3. RAZREDU ZA ŠK. GOD 2017./2018.**

**HRVATSKI JEZIK**

Ocjenjivanje će se provoditi temeljem praćenja učenikovog rada te usmenog i pisanog provjeravanja obrazovnih postignuća.

Elementi praćenja i ocjenjivanja

* jezik
* jezično izražavanje – usmeno i pisano
* lektira
* književnost
* medijska kultura
* domaći uradak
* zalaganje učenika i razvoj interesa (samo praćenje)

Razine učeničkih postignuća

|  |  |
| --- | --- |
| **Razina** | **Ocjena** |
| Pamćenje (pamćenje i dosjećanje informacija, prisjećanje) | 2, 3 |
| Razumijevanje (shvaćanje, sposobnost organiziranja i uređivanja, razumijevanje onog što je pročitano, slušano...) | 4, 5 |
| Primjena (upotrebljavanje općeg koncepta za rješenje problema) | 5 |

**JEZIK**

U nastavi slovnice ocjenjuje se usmenim i pisanim načinom usvojenost nastavnih tema:

*imenice; umanjenice i uvećanice; glagoli, pridjevi.*

**Usmeno** provjeravanje provodi se tijekom cijele godine prema važećem pravilniku i može se svakodnevno ispitivati, bez posebne najave.

Sukladno naravi predmeta **pisano** se kroz godinu mora vrednovati:

* pravopis - putem diktata (č/ć, ije/je/e/i u umanjenicama i uvećanicama; veliko i malo slovo, dvotočje i zarez u nabrajanju; kratice)
* jezik – ispitima znanja (slovnica, pravopis) kako je navedeno u Vremeniku pisanih provjera.

Kroz godinu je moguće pisanje kraćih pisanih vježbi čiji se rezultati upisuju u rubriku praćenja.

**1. Imenice**

|  |  |
| --- | --- |
| **Razina** | **Učenička postignuća** |
| pamćenje | Izriče definiciju imenica kao vrste riječi.  Izriče razliku između općih i vlastitih imenica.  Prepoznaje imenice u popisu riječi i rečenici.  Izdvaja opće i vlastite imenice iz rečenice.  Prepoznaje jedninu i množinu imenica. |
| razumijevanje / ovladavanje (niža razina razumijevanja) | Razlikuje imenice od drugih vrsta riječi.  Razlikuje opće i vlastite imenice.  Uočava jedninu i množinu imenica.  Preoblikuje jedninu imenica u množinu i obrnuto.  Iz rečenice izdvaja imenice. |
| primjena (viša razina razumijevanja) | Koristi (rabi) zadane imenice u jednini i množini prilikom stvaranja novih rečenica.  Spontano primjenjuje opće i vlastite imenice u jednini i množini u govoru i pisanju. |

**2. Veliko početno slovo**

|  |  |
| --- | --- |
| **Razina** | **Učenička postignuća** |
| pamćenje | Izriče pravilo o pisanju višečlanih vlastitih imenica.  Prepoznaje točno napisana imena voda i gora u zavičaju, nebeskih tijela, naseljenih mjesta, ustanova, škola, kazališta. |
| razumijevanje / ovladavanje (niža razina razumijevanja) | Prepoznaje netočno napisana imena voda i gora u zavičaju, nebeskih tijela, naseljenih mjesta, ustanova, škola, kazališta te ih preoblikuje u ispravno napisane. |
| primjena (viša razina razumijevanja) | Rabi ispravno napisana velika slova u pisanju rečenice koja sadrži višečlane vlastite imenice. |

**3. Umanjenice i uvećanice**

|  |  |
| --- | --- |
| **Razina** | **Učenička postignuća** |
| pamćenje | Prepoznaje imenicu kao umanjenicu ili uvećanicu.  Prisjeća se imenovanih umanjenica i uvećanica.  Izdvaja umanjenice i uvećanice iz zadanog teksta. |
| razumijevanje / ovladavanje (niža razina razumijevanja) | Preoblikuje zadanu imenicu u umanjenicu ili uvećanicu.  Objašnjava značenje umanjenice i uvećanice. |
| primjena (viša razina razumijevanja) | Rabi umanjenice i uvećanice ispravno u govoru i pismu |

**4. Izgovor i pisanje *č* i *ć* u umanjenicama i uvećanicama**

**5. Skupovi *ije/je/e/i* u umanjenicama i uvećanicama**

|  |  |
| --- | --- |
| **Razina** | **Učenička postignuća** |
| pamćenje | Prepoznaje pravilnu uporabu glasova *č, ć, dž, đ, ije/je/e/i*, ali ih ne izgovara i ne piše uvijek pravilno. |
| razumijevanje / ovladavanje (niža razina razumijevanja) | Pravilno izgovara i piše glasove *č, ć, dž, đ, ije/je/e/i* u naučenim riječima (češće rabljenim). |
| primjena (viša razina razumijevanja) | Pravilno izgovara i piše glasove *č, ć, dž, đ, ije/je/e/i.* |

**6. Glagoli**

|  |  |
| --- | --- |
| **Razina** | **Učenička postignuća** |
| pamćenje | Prepoznaje glagole u popisu riječi i rečenici prema pitanjima što netko radi, što se događa. |
| razumijevanje / ovladavanje (niža razina razumijevanja) | Razlikuje glagole od drugih vrsta riječi.  Iz rečenice izdvaja glagole.  Objašnjava značenje glagola (što tko radi, što se događa).  Preoblikuje zadane imenice u odgovarajuće glagole. |
| primjena (viša razina razumijevanja) | Koristi (rabi) zadane glagole prilikom stvaranja novih rečenica.  Spontano primjenjuje glagole u govoru i pisanju. |

**7. Pridjevi**

|  |  |
| --- | --- |
| **Razina** | **Učenička postignuća** |
| pamćenje | Prepoznaje pridjeve u popisu riječi i rečenici prema pitanjima kakvo je što, čije je što. |
| razumijevanje / ovladavanje (niža razina razumijevanja) | Razlikuje pridjeve od drugih vrsta riječi.  Iz rečenice izdvaja pridjeve.  Objašnjava značenje pridjeva (opisuje imenicu).  Preoblikuje zadane imenice u odgovarajuće pridjeve. |
| primjena (viša razina razumijevanja) | Koristi (rabi) zadane pridjeve prilikom stvaranja novih rečenica.  Spontano primjenjuje pridjeve u govoru i pisanju. |

**8. Dvotočje i zarez u nabrajanju**

|  |  |
| --- | --- |
| **Razina** | **Učenička postignuća** |
| pamćenje | Opisuje primjenu dvotočja i zareza kao interpunkcijskih znakova. |
| razumijevanje / ovladavanje (niža razina razumijevanja) | Pravilno rabi dvotočje i zarez u nabrajanju. |
| primjena (viša razina razumijevanja) | Pravilno rabi dvotočje i zarez u nabrajanju. |

**9. Kratice**

|  |  |
| --- | --- |
| **Razina** | **Učenička postignuća** |
| pamćenje | Nabraja naučene kratice. |
| razumijevanje / ovladavanje (niža razina razumijevanja) | Pravilno rabi naučene kratice u pisanju rečenica i tekstova. |
| primjena (viša razina razumijevanja) | Pravilno rabi naučene kratice u pisanju rečenica i tekstova. |

**JEZIČNO IZRAŽAVANJE**

U nastavi Hrvatskoga jezika ocjenjuje se usmeno i pisano izražavanje.

Kod **usmenoga izražavanja** (slušanje i govorenje, sporazumijevanje hrvatskim književnim jezikom, pripovijedanje, čitanje po ulogama, rasprava) procjenjuje se kultura govorenja, točnost, jasnoća, izražajnost i kreativnost.

Kod **pisanoga izražavanja** (stvaranje zajedničke priče prema poticaju, obavijest, izvješćivanje o obavljenom zadatku, stvaralačko pisanje – oblikovanje kraćega sastavka, pisanje – poštivanje pravopisne norme) prati se točnost i izražajnost.

1. **Slušanje i govorenje**
2. **Sporazumijevanje hrvatskim književnim jezikom**
3. **Pripovijedanje**

|  |  |
| --- | --- |
| **Razina** | **Učenička postignuća** |
| pamćenje | Prepoznaje monolog i dijalog.  Imenuje pojmove govornik, sugovornik, slušatelj, poruka.  Oblikuje i priča kratku priču prema poticaju uz učiteljevu pomoć. |
| razumijevanje / ovladavanje (niža razina razumijevanja) | Objašnjava razliku između monologa i dijaloga.  Razlikuje stvaran od nestvarnog događaja.  Izražava se svojim riječima (priča priču samostalno).  Sažima pripovijedanje o nekom događaju u razumljivu cjelinu. |
| primjena (viša razina razumijevanja) | U svakodnevnom razgovoru primjenjuje pravila uljudne komunikacije. |

1. **Stvaranje zajedničke priče prema poticaju**- procjenjuje se stupanj sudjelovanja i jezičnog doprinosa sudjelovanja u stvaranju zajedničke priče prema poticaju
2. **Obavijest**

|  |  |
| --- | --- |
| **Razina** | **Učenička postignuća** |
| pamćenje | Identificira obavijest kao vrstu teksta.  Prepoznaje i imenuje obavijest. (ovladavanje pojmom).  Nabraja sastavnice obavijesti. |
| razumijevanje / ovladavanje (niža razina razumijevanja) | Razlikuje obavijest od ostalih vrsta tekstova prema sastavnicama koje su provjerljive i istoznačne za sve primatelje.  Izdvaja osnovna obilježja obavijesti.  Preoblikuje zadane natuknice u obavijest. |
| primjena (viša razina razumijevanja) | Samostalno oblikuje kraću obavijest sa svim sastavnicama. |

1. **Izvješćivanje o obavljenome zadatku**

|  |  |
| --- | --- |
| **Razina** | **Učenička postignuća** |
| pamćenje | Nabraja događaje koji čine obavljeni zadatak.  Kronološki reda događaje o obavljenom zadatku. |
| razumijevanje / ovladavanje (niža razina razumijevanja) | Opisuje obavljeni zadatak držeći se kronološkog reda. |
| primjena (viša razina razumijevanja) | Samostalno izvješćuje o obavljenom zadatku. |

1. **Stvaralačko pisanje – oblikovanje kraćega sastavka**Obrazovna postignuća: oblikovati i pisati sastavak uz poticaj i bez njega.

Vidi prilog (opisnici) - opisnici prema Visinko, Karol. 2010. *Jezično izražavanje u nastavi Hrvatskoga jezika. Pisanje.* Zagreb. Školska knjiga.

1. **Čitanje po ulogama**

|  |  |
| --- | --- |
| **Razina** | **Učenička postignuća** |
| pamćenje / reprodukcija | Tečno čita dramski tekst (igrokaz) poštujući vrednote govorenoga jezika. |
| razumijevanje / ovladavanje (niža razina razumijevanja) | Izražajno čita dramski tekst (igrokaz) poštujući vrednote govorenoga jezika. |
| primjena (viša razina razumijevanja) | Izražajno sudjeluje u dramskim interpretacijama. |

1. **Rasprava**

|  |  |
| --- | --- |
| **Razina** | **Učenička postignuća** |
| pamćenje | Imenuje pojmove rasprava i raspravljanje.  Nabraja naučena pravila o vođenju rasprave. |
| razumijevanje / ovladavanje (niža razina razumijevanja) | Raspravlja o poznatoj temi poštujući pravila u raspravi i pridržavajući se teme rasprave. |
| primjena (viša razina razumijevanja) | . |

1. **Pisanje – poštivanje pravopisne norme**- provjeravanje i ocjenjivanje prema kriterijima pisanih zadataka

**KNJIŽEVNOST**

U književnosti valja poticati, njegovati i razvijati ljubav prema književnom djelu te pratiti «odjek» kroz sudjelovanje u analizi istog, ocijeniti aktivnost te samostalno stvaralaštvo i kreativnost. U nastavi književnosti ocjenjuje se usmenim i pisanim načinom.

1. **Tema u poeziji i prozi**

|  |  |
| --- | --- |
| **Razina** | **Učenička postignuća** |
| pamćenje | Prisjeća se teme obrađenih pjesničkih i proznih djela.  Odabire (od više ponuđenih mogućnosti) temu obrađenog djela. |
| razumijevanje / ovladavanje (niža razina razumijevanja) | Svojim riječima izražava temu u poeziji i prozi.  Objašnjava glavnu temu u poeziji i prozi. |
| primjena (viša razina razumijevanja) | Interpretira književno djelo govoreći o temi istoga. |

1. **Ponavljanja u stihu, kitici i pjesmi**

|  |  |
| --- | --- |
| **Razina** | **Učenička postignuća** |
| pamćenje | Imenuje pojmove rima (srok) i ritam. |
| razumijevanje / ovladavanje (niža razina razumijevanja) | Izdvaja (slušno i vidno) rimu/srok iz obrađene pjesme.  Daje primjer rime/sroka. |
| primjena (viša razina razumijevanja) | Rabi rimu/srok u vlastitoj produkciji stihova. |

1. **Šaljiva pjesma**

|  |  |
| --- | --- |
| **Razina** | **Učenička postignuća** |
| pamćenje | Prepoznaje/odabire (između više ponuđenih) šaljivu pjesmu. |
| razumijevanje / ovladavanje (niža razina razumijevanja) | Objašnjava (svojim riječima) zašto je neka pjesma šaljiva. |
| primjena (viša razina razumijevanja) |  |

1. **Povezanost događaja s vremenom, mjestom i likom**

|  |  |
| --- | --- |
| **Razina** | **Učenička postignuća** |
| pamćenje | Prisjeća se mjesta i vremena radnje, događaja i likova u obrađenom proznom tekstu. |
| razumijevanje / ovladavanje (niža razina razumijevanja) | Izdvaja mjesto i vrijeme radnje, događaj i lik u proznom tekstu samostalno. |
| primjena (viša razina razumijevanja) | Interpretira prozni tekst. |

1. **Izgled i ponašanje lika**

|  |  |
| --- | --- |
| **Razina** | **Učenička postignuća** |
| pamćenje | Označava osnovna obilježja lika na ponuđenom popisu. |
| razumijevanje / ovladavanje (niža razina razumijevanja) | Izdvaja osnovna obilježja lika.  Opisuje likove iz pročitanog proznog teksta temeljem njihovih obilježja. |
| primjena (viša razina razumijevanja) |  |

1. **Usporedba**

|  |  |
| --- | --- |
| **Razina** | **Učenička postignuća** |
| pamćenje | Prisjeća se usporedbi u obrađenim književnim djelima. |
| razumijevanje / ovladavanje (niža razina razumijevanja) | Izdvaja usporedbe u književnim vrstama bez poteškoća.  Uspoređuje dva pojma po sličnosti. |
| primjena (viša razina razumijevanja) | Rabi usporedbe u svom izlaganju. |

1. **Pripovijetka**

|  |  |
| --- | --- |
| **Razina** | **Učenička postignuća** |
| pamćenje | Nabraja obrađene pripovijetke.  Izgovara pravilo prema kojemu razlikujemo pripovijetku od bajke (stvarno – nestvarno). |
| razumijevanje / ovladavanje (niža razina razumijevanja) | Prepoznaje pripovijetku kao priču o stvarnim likovima i događajima.  Identificira pročitanu priču kao pripovijetku. |
| primjena (viša razina razumijevanja) | Razvrstava pročitane priče prema naučenim književnim vrstama. |

1. **Basna**

|  |  |
| --- | --- |
| **Razina** | **Učenička postignuća** |
| pamćenje | Nabraja osnovne značajke basne (pouka, pripisivanje ljudskih osobina drugim živim bićima i stvarima).  Nabraja obrađene basne. |
| razumijevanje / ovladavanje (niža razina razumijevanja) | Prepoznaje basnu kao priču o stvarima ili bićima kojima su pripisane ljudske osobine.  Identificira pročitanu priču kao basnu.  Prepoznaje pouku basne. |
| primjena (viša razina razumijevanja) | Razvrstava pročitane priče prema naučenim književnim vrstama.  Tumači pouku basne. |

1. **Dječji roman**

|  |  |
| --- | --- |
| **Razina** | **Učenička postignuća** |
| pamćenje | Nabraja osnovne značajke dječjeg romana (dulji prozni tekst o djeci i njihovim pustolovinama). |
| razumijevanje / ovladavanje (niža razina razumijevanja) | Identificira dječji roman. |
| primjena (viša razina razumijevanja) | Razvrstava pročitane priče prema naučenim književnim vrstama. |

**MEDIJSKA KULTURA**

1. **Dječji film**

|  |  |
| --- | --- |
| **Razina** | **Učenička postignuća** |
| pamćenje | Navodi slijed događaja u gledanom filmu.  Priča filmsku priču kratkoga crtanoga filma nakon recepcije. |
| razumijevanje / ovladavanje (niža razina razumijevanja) | Razlikuje igrani od animiranog dječjeg filma.  Sažima filmsku priču gledanog dječjeg filma.  Priča filmsku priču gledanih dječjih filmova. |
| primjena (viša razina razumijevanja) | Samostalno određuje osobine, izgled, postupak i ponašanje glavnih i sporednih glumaca u dječjim filmovima. |

1. **Radijska emisija**

|  |  |
| --- | --- |
| **Razina** | **Učenička postignuća** |
| pamćenje | Nabraja emisije koje prati. |
| razumijevanje / ovladavanje (niža razina razumijevanja) | Izvješćuje o poslušanoj radijskoj emisiji tijekom prošlog dana (koja emisija, vrijeme, poruka).  Daje primjer radijskih emisija koje su primjerene njihovom uzrastu. |
| primjena (viša razina razumijevanja) | Planira tjedno slušanje radijskih emisija. |

1. **Knjižnica – korištenje enciklopedije**

|  |  |
| --- | --- |
| **Razina** | **Učenička postignuća** |
| pamćenje | Prepoznaje enciklopediju među drugim knjigama.  Imenuje poznavanje abecednog reda riječi kao osnovu za snalaženje u enciklopediji. |
| razumijevanje / ovladavanje (niža razina razumijevanja) | Objašnjava način korištenja enciklopedije.  Pokazuje traženi pojam u enciklopediji. |
| primjena (viša razina razumijevanja) | Rabi sadržaje iz dječjih enciklopedija samostalno koristeći sadržaj/kazalo te abecedni red pojmova. |

Kriteriji ocjenjivanja pisanih provjera

**Zadatci za prepisivanje, preoblikovanje, pisanje odgovora na pitanja i diktati**

– u trećem razredu «sadržavaju ukupno između 55 do 65 riječi, s tim da na početku školske godine ne prelaze broj riječi iz prethodnoga razreda (dakle 45), ali se broj postupno povećava do 50-55 riječi (u prvome polugodištu), odnosno 60-65 riječi (u drugome polugodištu). Sadržaj pismenih zadataka može biti u obliku vezanoga teksta ili samostalnih rečenica koje ne smiju biti predugačke i učenicima nerazumljive. Preporučljivo je da broj riječi u pojedinoj rečenici ne prelazi 8-9 riječi. Zasićenost primjerima, kao i u ostalim razredima, opseže najmanje 60% ukupnoga teksta. Ne vrjednuju se jednako grješke u prepisivanju i gramatičko-pravopisne pogrješke.» (Pavličević-Franić, Dunja. 2005. *Komunikacijom do gramatike.* Zagreb. Alfa)

Ocjenjivanje u drugom razredu (vježbe, zadatci, diktati)

|  |  |  |
| --- | --- | --- |
| Broj pogrešaka | | Ocjena |
| Prepisivanje | Diktat |
| bez pogrešaka | 1 pogreška | odličan (5) |
| 1 pogreška | 2-4 pogreške | vrlo dobar (4) |
| 2 pogreške | 5-7 pogrešaka | dobar (3) |
| 3-4 pogrešaka | 8-10 pogrešaka | dovoljan (2) |
| 5 i više pogrešaka | 11 i više pogrešaka | nedovoljan (1) |

**Sastavci**

Opisnici za ocjenjivanje sastavka

|  |  |  |
| --- | --- | --- |
| 1. **Sadržaj sastavka** | **Bodovi** | **Opisnici** |
| kompozicija (plan) sastavka – ne ocjenjuje se vizualna kompozicija, nego samo sadržajna | 2 | Sastavak je cjelovit. Zastupljeni su svi dijelovi kompozicije. |
| 1 | Nedostaje jedan od temeljnih dijelova kompozicije (npr. nema uvoda ili nema zaključka). Sastavak nema naslova. |
| 0 | Nema kompozicije. Izlaganje je nesređeno. Tekst je necjelovit. |
| subjektivni opis:  zapažanje cjeline i dijelova te pojedinosti predmeta opisa;  odnos prema predmetu opisa;  postignuta izvornost | 3 | U subjektivnome su opisu obuhvaćeni cjelina i dijelovi te pojedinosti predmeta opisa. Utvrđuje se autorov odnos prema predmetu opisa. |
| 2 | U subjektivnome opisu preteže opis cjeline, dok je opis dijelova i pojedinosti predmeta opisa neznatniji. Autor u opis unosi ponešto svoga odnosa. |
| 1 | Opis je neznatno ostvaren. Potpuno je izostao autorov odnos prema predmetu opisa. |
| 0 | Subjektivni opis nije ostvaren ni u najmanjoj mjeri. |
| 1. **Jezik i stil** | **Bodovi** | **Opisnici** |
| rječnik i stil | 3 | Rječnik je bogat. Zapaža se funkcionalan izbor i uporaba riječi i izraza.  Utvrđuje se potpuna ulančanost rečenica. |
| 2 | Rječnik je djelomično razvijen. Zapaža se površnost, gdjegdje i nefunkcionalnost u izboru i uporabi riječi i izraza.  Rečenice su pretežno ulančane. |
| 1 | Rječnik je siromašan.  Rečenice pretežno nisu ulančane. |
| 0 | Rječnik je izrazito siromašan. Zapaža se nefunkcionalna uporaba riječi i izraza.  Rečenice pretežno ili uopće nisu ulančane. |
| slovnica  **pisanje rečenica** (označavanje kraja rečenice i odgovarajuće započinjanje nove rečenice; ustroj rečenice);  **pisanje riječi** (utjecaj zavičajnog idioma; pisanje pogrešnih oblika – vidijo, tražiju) | 2 | Utvrđuje se potpuna točnost u pisanju riječi i rečenica. |
| 1 | Utvrđuje se pretežna točnost u pisanju riječi i rečenica. |
| 0 | Utvrđuje se pretežna ili potpuna netočnost u pisanju riječi i rečenica. |
| Pravopis | 2 | Utvrđuje se potpuna točnost u primjeni pravopisnih pravila. |
| 1 | Utvrđuje se pretežna točnost u primjeni pravopisnih pravila. |
| 0 | Utvrđuje se pretežna ili potpuna netočnost u primjeni pravopisnih pravila. |
| 1. **Izgled sastavka** | **Bodovi** | **Opisnici** |
| urednost i točnost u oblikovanju slova | 2 | Učenik rabi rukopisno pismo. Utvrđuje se točnost u oblikovanju slova. |
| 1 | Učenik rabi rukopisno pismo. Utvrđuje se nepreciznost ili netočnost u oblikovanju slova. |
| 0 | Učenik ne rabi rukopisno pismo. |

**Pisani ispiti**

Pisane ispite znanja ocjenjujemo prema broju točnih odgovora odnosno broju bodova prema sljedećoj bodovnoj ljestvici:

0 - 50% - nedovoljan (1)

51 – 63% - dovoljan (2)

64– 77% - dobar (3)

78 – 89% - vrlo dobar (4)

90 – 100% - odličan (5)

**Lektira**

(ukoliko nije planirana pisana provjera lektire)

|  |  |
| --- | --- |
| ocjena | opis |
| 5 | Pokazuje izuzetan interes za čitanje lektire. Ispravno, prema zadanim zadatcima i redovito piše dnevnik čitanja, često i više od propisanog. Dnevnik čitanja je jezično, stilski i sadržajno točan. Ima bogat rječnik.  Izvrsno interpretira i analizira lektirna djela. Ističe se u otkrivanju poruka i karakterizaciji likova. |
| 4 | Redovno čita lektirna djela. Dnevnik čitanja vodi stilski i sadržajno točno, ali s manjim jezičnim greškama.  Sudjeluje u interpretaciji i analizi lektirnog djela. Ponekad izostaje sigurnost u iznošenju zaključaka. |
| 3 | Redovno čita lektirna djela. Dnevnik čitanja je sadržajno i stilski nepotpun. Griješi u primjeni pravopisnih sadržaja. Ne poštuje uvijek zadane kriterije u vođenju zabilježaka.  U interpretaciju se uključuje na poticaj. Teško izražava svoje mišljenje, osjećaje i doživljaje. |
| 2 | Ne čita redovito lektirna djela. Dnevnik čitanja je površan, stilski i sadržajno nedorečen s mnogo pravopisnih i gramatičkih pogrešaka.  Teško uočava poruku lektirnog djela i odnose među likovima. |
| 1 | Ne čita propisana djela za lektiru i ne vodi dnevnik čitanja.  U interpretaciju lektirnih djela nikada se ne uključuje. |

**Domaća zadaća**

Nakon provjere napisane zadaće utvrdit ćemo razumijevanje napisanog zadatka na način da ćemo učeniku/učenici zadati sličan zadatak, odnosno postaviti slično pitanje. Temeljem pisane zadaće i usmenog odgovora ocijenit ćemo domaću zadaću.

|  |  |
| --- | --- |
| ocjena | opis |
| 5 | Uvijek točno i redovito rješava domaće zadaće kreativno primjenjujući stečena znanja iz književnosti, jezika i medijske kulture.  Zadaće su vrlo uredne i često uradi više od zadanog. |
| 4 | Redovito i uredno piše zadaću primjenjujući stečena znanja iz književnosti, jezika i medijske kulture.  Zadatke uglavnom izvršava točno i na vrijeme. |
| 3 | Redovito piše domaće zadaće. Zadaća mu / joj je katkad površna.  Obično je motiviran / motivirana za izvršavanje postavljenih zadataka. |
| 2 | Povremeno motiviran / motivirana da izradi zadatke koji su površno i djelomično riješeni. Često zaboravlja napisati zadaću. |
| 1 | Ponekad napiše zadaću koja je površna, nedovršena i neuredna.  Dovršava mali broj zadataka. |

Kriteriji za diferenciranje zaključne ocjene:

* je li učenik ostvario ciljeve i zadaće programa
* je li učenik realizirao osnovni program
* je li učenik ostvario napredak tijekom školske godine u odnosu na inicijalno stanje
* kakav je učenikov odnos prema zajedničkom nastavnom radu
* u kolikoj je mjeri (što je vidljivo iz praćenja i provjeravanja) učenik ostvario učenička postignuća zadana Nastavnim planom i programom

**PRIRODA I DRUŠTVO**

Ocjenjivanje će se provoditi temeljem praćenja učenikovog rada te usmenog i pisanog provjeravanja obrazovnih postignuća.

Elementi praćenja i ocjenjivanja

* znanje, cjelovitost spoznaje – kakvoća pojmova, praćenje pojava u okružju
* napredovanje – razvoj učenikovih sposobnosti i primjenjivost znanja, vještina i navika u praktičnom radu i svakodnevnom životu
* zalaganje učenika /učenica u spoznavanju okružja (samo praćenje)

Oblici provjeravanja

Usmeno i pisano provjeravanje i praktični radovi

Razine učeničkih postignuća

|  |  |
| --- | --- |
| **Razina** | **Ocjena** |
| Pamćenje (pamćenje i dosjećanje informacija, prisjećanje) | 2, 3 |
| Razumijevanje (shvaćanje, sposobnost organiziranja i uređivanja, razumijevanje onog što je pročitano, slušano ...) | 4, 5 |
| Primjena (upotrebljavanje općeg koncepta za rješenje problema) | 5 |

1. **Strane svijeta**

|  |  |
| --- | --- |
| **Razina** | **Učenička postignuća** |
| pamćenje | Imenuje strane svijeta na kojima Sunce izlazi i zalazi.  Imenuje glavne i sporedne strane svijeta. |
| razumijevanje / ovladavanje (niža razina razumijevanja) | Pokazuje glavne i sporedne strane svijeta na karti. |
| primjena (viša razina razumijevanja) | Rabi kratice za strane svijeta. |

1. **Stajalište i obzor**

|  |  |
| --- | --- |
| **Razina** | **Učenička postignuća** |
| pamćenje | Opisuje pojmove stajalište i obzor. |
| razumijevanje / ovladavanje (niža razina razumijevanja) | Snalazi se u prostoru uz pomoć kompasa, Sunca ili drugih znakova u prirodi. |
| primjena (viša razina razumijevanja) | Rukuje kompasom. |

1. **Plan mjesta**

|  |  |
| --- | --- |
| **Razina** | **Učenička postignuća** |
| pamćenje | Prepoznaje na planu mjesta svoju kuću, školu i važnije objekte u okolici. |
| razumijevanje / ovladavanje (niža razina razumijevanja) | Pokazuje na planu mjesta zadanu putanju kretanja. |
| primjena (viša razina razumijevanja) | Tumači plan mjesta u kojem živi. |

1. **Zemljovid**

|  |  |
| --- | --- |
| **Razina** | **Učenička postignuća** |
| pamćenje | Nabraja boje koje se rabe za prikaz reljefa na zemljovidu.  Odabire boju prema značenju koje ima za prikaz reljefa na zemljovidu. (npr. Kojom bojom prikazujemo nizine?) |
| razumijevanje / ovladavanje (niža razina razumijevanja) | Razlikuje značenje tonova boja na zemljopisnoj karti.  Pokazuje na zemljovidu planinu, nizinu, vodu, naselje, prometnicu. |
| primjena (viša razina razumijevanja) |  |

1. **Izgled zavičaja – b) brežuljkasti zavičaj**

|  |  |
| --- | --- |
| **Razina** | **Učenička postignuća** |
| pamćenje | Prepoznaje svoju zavičajnu regiju među ponuđenima.  Odabire sliku na kojoj je prikazana tipičnost naselja zavičajne regije.  Nabraja posebnosti zavičajne regije.  Nabraja poznate podatke o zavičajnoj regiji. |
| razumijevanje / ovladavanje (niža razina razumijevanja) | Pokazuje zavičajnu regiju na zemljovidu.  Opisuje izgled naselja u zavičajnoj regiji.  Opisuje svojim riječima izgled i posebnosti zavičajne regije. |
| primjena (viša razina razumijevanja) | Prikuplja nove podatke i obavijesti o zavičajnoj regiji. |

1. **Vode zavičaja**

|  |  |
| --- | --- |
| **Razina** | **Učenička postignuća** |
| pamćenje | Imenuje vode u zavičajnom području.  Nabraja biljke i životinje u vodama zavičaja. |
| razumijevanje / ovladavanje (niža razina razumijevanja) | Prepoznaje najpoznatije biljke i životinje u vodama.  Objašnjava razliku između voda tekućica i voda stajaćica. |
| primjena (viša razina razumijevanja) | Prikuplja podatke o vodama zavičaja. |

1. **Značenje vode za život ljudi**

|  |  |
| --- | --- |
| **Razina** | **Učenička postignuća** |
| pamćenje | Nabraja različite načine vodoopskrbe.  Izriče tvrdnje o važnosti vode za život ljudi, biljaka i životinja. |
| razumijevanje / ovladavanje (niža razina razumijevanja) | Razlikuje čistu od pitke vode.  Opisuje važnost vode za život ljudi, biljaka i životinja.  Izvješćuje o utjecaju čovjeka na onečišćenje i potrošnju vode. |
| primjena (viša razina razumijevanja) | Istražuje važnost vode za život ljudi, biljaka i životinja.  Istražuje utjecaj čovjeka na onečišćenje i potrošnju vode. |

1. **Pokus**

|  |  |
| --- | --- |
| **Razina** | **Učenička postignuća** |
| pamćenje | Izriče pravila o izvođenju pokusa. |
| razumijevanje / ovladavanje (niža razina razumijevanja) | Pokazuje pravilno izvođenje pokusa o pojavnim oblicima vode.  Objašnjava cilj provođenja pokusa. |
| primjena (viša razina razumijevanja) | Predviđa rezultate pokusa.  Tumači rezultate pokusa. |

1. **Jadransko more**

|  |  |
| --- | --- |
| **Razina** | **Učenička postignuća** |
| pamćenje | Imenuje pojmove more, obala, otok i poluotok.  Nabraja razlike između mora i ostalih voda (izgled, okus, veličina, različit biljni i životinjski svijet). |
| razumijevanje / ovladavanje (niža razina razumijevanja) | Uspoređuje more i ostale vode.  Daje primjer razlike između mora i ostalih voda u biljnom i životinjskom svijetu.  Svrstava pojedine biljke i životinje skupinu morskih i ostalih. |
| primjena (viša razina razumijevanja) | Pokazuje na zemljovidu primjere za pojmove more, obala, otok, poluotok.  Istražuje zanimljivosti o Jadranskom moru. |

1. **Podneblje, vremenska obilježja zavičajne regije**

|  |  |
| --- | --- |
| **Razina** | **Učenička postignuća** |
| pamćenje | Nabraja vremenske pojave pojedinih godišnjih doba.  Opisuje vremenske pojave pojedinih godišnjih doba.  Nabraja tipične biljke i životinje zavičaja. |
| razumijevanje / ovladavanje (niža razina razumijevanja) | Uspoređuje godišnja doba po vremenskim obilježjima.  Objašnjava međusobnu ovisnost podneblja i životne zajednice u zavičajnom području. |
| primjena (viša razina razumijevanja) | Prikuplja podatke o podneblju zavičajne regije. |

1. **Gospodarstvene djelatnosti zavičajne regije**

|  |  |
| --- | --- |
| **Razina** | **Učenička postignuća** |
| pamćenje | Navodi djelatnosti ljudi u zavičaju.  Nabraja gospodarske djelatnosti zavičaja. |
| razumijevanje / ovladavanje (niža razina razumijevanja) | Objašnjava vezu djelatnosti ljudi s izgledom zavičaja i prirodnim uvjetima. |
| primjena (viša razina razumijevanja) | Prikuplja podatke o jednoj gospodarskoj djelatnosti zavičaja. |

1. **Gospodarstvo i kvaliteta okoliša**

|  |  |
| --- | --- |
| **Razina** | **Učenička postignuća** |
| pamćenje | Imenuje neke zakonom zaštićene biljke i životinje.  Navodi primjere onečišćenja okoliša iz zavičajne regije. |
| razumijevanje / ovladavanje (niža razina razumijevanja) | Objašnjava svojim riječima vezu između djelatnosti ljudi i onečišćenja okoliša. |
| primjena (viša razina razumijevanja) | Prikuplja podatke o jednoj zaštićenoj biljci ili životinji.  Prikazuje prikupljene podatke o zaštićenoj biljci/životinji ili primjeru onečišćenja u cjelovitom kratkom izlaganju. |

1. **Moja županija**

|  |  |
| --- | --- |
| **Razina** | **Učenička postignuća** |
| pamćenje | Imenuje svoju županiju. |
| razumijevanje / ovladavanje (niža razina razumijevanja) | Objašnjava pojam županije.  Objašnjava važnost grada za život ljudi. |
| primjena (viša razina razumijevanja) | Pokazuje na karti svoju županiju. |

1. **Sadašnjost, prošlost i budućnost – predci i potomci**

|  |  |
| --- | --- |
| **Razina** | **Učenička postignuća** |
| pamćenje | Nabraja događaje iz vlastite prošlosti, sadašnjosti i budućnosti.  Imenuje prošlost, sadašnjost i budućnost temeljem ponuđenih razrednih događaja.  Prepoznaje predke i potomke na ponuđenom popisu.(djed, baka, unuk ...) |
| razumijevanje / ovladavanje (niža razina razumijevanja) | Objašnjava svojim riječima značenje pojmova predci i potomci.  Razlikuje pojmove sadašnjost, prošlost i budućnost. |
| primjena (viša razina razumijevanja) | Grafički prikazuje predke i potomke iz obitelji (tablica, obiteljsko stablo). |

1. **Vremenska crta**

|  |  |
| --- | --- |
| **Razina** | **Učenička postignuća** |
| pamćenje | Prepoznaje vremensku crtu kao prikaz kronološkog slijeda događaja.  Navodi stoljeće u kojem živimo. |
| razumijevanje / ovladavanje (niža razina razumijevanja) | Objašnjava svojim riječima pojmove desetljeće i stoljeće.  Prepoznaje stoljeće temeljem zadane godine.  Pokazuje zadano stoljeće na lenti vremena. |
| primjena (viša razina razumijevanja) | Raspoređuje događaje na vremenskoj crti.  Tumači lijevu i desnu stranu od zadane točke na lenti vremena kao prošlost i budućnost. |

1. **Moj zavičaj u prošlosti**

|  |  |
| --- | --- |
| **Razina** | **Učenička postignuća** |
| pamćenje | Nabraja kulturno-povijesne spomenike svoga zavičaja.  Priča o povijesti svoga zavičaja po sjećanju. |
| razumijevanje / ovladavanje (niža razina razumijevanja) | Opisuje prošlost svoga zavičaja prema podatcima iz muzeja i obilaska. |
| primjena (viša razina razumijevanja) | Istražuje prošlost škole/mjesta/zavičaja temeljem predmeta, fotografija, karte ... |

1. **Promet**

|  |  |
| --- | --- |
| **Razina** | **Učenička postignuća** |
| pamćenje | Imenuje vrste prometa: kopneni, vodeni, zračni.  Imenuje različite vrste prometa koje povezuju zavičaj s drugim mjestima. |
| razumijevanje / ovladavanje (niža razina razumijevanja) | Pokazuje na zemljovidu cestu ili prugu u zavičajnoj regiji.  Objašnjava uz pomoć zemljovida polazište i odredište povezano cestom ili prugom.  Razlikuje vrste gradskog prometa.  Objašnjava način uporabe gradskog javnog prometa. |
| primjena (viša razina razumijevanja) | Prilagođava svoje ponašanje uvjetima u prometu.  Predviđa posljedice svojeg sudjelovanja u prometu (što će se dogoditi, ako...) |

1. **Zdravlje**

|  |  |
| --- | --- |
| **Razina** | **Učenička postignuća** |
| pamćenje | Imenuje različite načine prenošenja zaraznih bolesti (dodirom, slinom, krvlju).  Nabraja neke zarazne bolesti.  Izriče što je zlostavljanje. |
| razumijevanje / ovladavanje (niža razina razumijevanja) | Objašnjava različite načine prenošenja zaraznih bolesti (dodirom, slinom, krvlju).  Daje primjer prenošenja zaraznih bolesti (u školi, na javnim mjestima).  Identificira zlostavljanje.  Daje primjer mogućeg traženja pomoći u slučaju zlostavljanja. |
| primjena (viša razina razumijevanja) | Predviđa moguće posljedice zlostavljanja. |

**Pisane provjere znanja**

Pisane provjere znanja ocjenjujemo prema broju točnih odgovora odnosno broju bodova prema sljedećoj bodovnoj ljestvici:

0 - 50% - nedovoljan (1)

51 – 63% - dovoljan (2)

64– 77% - dobar (3)

78 – 89% - vrlo dobar (4)

90 – 100% - odličan (5)

Kriteriji za diferenciranje zaključne ocjene:

* je li učenik ostvario ciljeve i zadaće programa
* je li učenik realizirao osnovni program
* je li učenik ostvario napredak tijekom školske godine u odnosu na inicijalno stanje
* kakav je učenikov odnos prema zajedničkom nastavnom radu
* u kolikoj je mjeri (što je vidljivo iz praćenja i provjeravanja) učenik ostvario učenička postignuća zadana Nastavnim planom i programom

**MATEMATIKA**

U nastavi matematike ocjenjuju se usmeni i pisani radovi te domaći uradak.

Elementi ocjenjivanja pojedinog matematičkog zadatka

* usvojenost nastavnih sadržaja
* sposobnost primjenjivanja matematičkih pravila
* sigurnost pri rješavanju postavljenog zadatka

|  |  |
| --- | --- |
| ODLIČAN: | samostalno i točno rješava probleme |
| uspješno rješava složenije zadatke |
| svoje postupke objašnjava jasno, precizno i sa sigurnošću |
| odlično poznaje i povezuje sve matematičke sadržaje |
| VRLO DOBAR | probleme rješava uglavnom samostalno i točno |
| provjerava rješenja i pogrješke bez problema i samostalno ih ispravlja |
| dobro poznaje sadržaje, pravila i primjenjuje ih uz manju pomoć |
| DOBAR: | probleme rješava uz ograničenu pomoć |
| sporiji je u rješavanju zadatak |
| nove sadržaje prihvaća uz teškoće, ali ih uspijeva kasnije primijeniti u poznatim situacijama |
| uglavnom poznaje sadržaje i pravila i primjenjuje ih uz pomoć |
| DOVOLJAN: | probleme rješava uz veću pomoć, rijetko točno |
| u stanju je riješiti samo osnovne zadatke |
| spor je u rješavanju zadataka |
| djelomično poznaje matematičke sadržaje i primjenjuje ih uz pomoć |

BROJEVI DO 1000

|  |  |
| --- | --- |
| OCJENA | OPIS |
| ODLIČAN: | Sa sigurnošću čita, piše i broji do 1000.  Pravilno izgovara brojeve do 1000. Uočava strukturu brojeva do 1000 kao zbroj stotica, desetica i jedinica  Sigurno određuje mjesto svakog broja u nizu.  Povezuje sadržaj i značenje matematičkih termina (riječi) i znakova.  Pravilno koristi slovo kao znak za broj.  Obrazlaže dekadski sustav brojeva do 1000.  Sigurno i brzo identificira i grupira višekratnike jedinica, desetica i stotica (jedinice, desetice, stotice).  Uspoređuje i matematičkim zapisom izražava odnos među brojevima do 1000. Obrazlaže razloge zašto je koji broj veći ili manji.  Samostalno smješta brojeve u tablicu mjesnih vrijednosti.  Samostalno piše dvoznamenkaste i troznamenkaste brojeve u obliku 473 = 7·10 + 3, 205 = 2·100 + 0·10 + 5.  Reagira brzo, odgovara temeljito i argumentirano.  Primjenjuje znanje samostalno i u novim ispitnim situacijama.  Povezuje činjenice i postavlja problem. |
| VRLO DOBAR | Sa sigurnošću čita, piše i broji do 1000.  Pravilno izgovara brojeve do 1000. Uočava strukturu brojeva do 1000 kao zbroj stotica, desetica i jedinica  Sigurno određuje mjesto svakog broja u nizu.  Povezuje sadržaj i značenje matematičkih termina (riječi) i znakova.  Pravilno koristi slovo kao znak za broj.  Obrazlaže dekadski sustav brojeva do 1000.  Identificira i grupira višekratnike jedinica, desetica i stotica (jedinice, desetice, stotice).  Uspoređuje i matematičkim zapisom izražava odnos među brojevima do 1000. Obrazlaže razloge zašto je koji broj veći ili manji.  Smješta brojeve u tablicu mjesnih vrijednosti.  Piše dvoznamenkaste i troznamenkaste brojeve u obliku 473 = 7·10 + 3, 205 = 2·100 + 0·10 + 5.  Znanje primjenjuje umjereno brzo, točno i bez učiteljeve pomoći. |
| DOBAR: | Čita, piše i broji do 1000 uz povremene pogrješke u pisanju brojeva i brojevnih riječi.  Uglavnom pravilno izgovara brojeve do 1000. Nesigurno objašnjava strukturu brojeva do 1000 kao zbroj stotica, desetica i jedinica  Određuje mjesto svakog broja u nizu.  Određuje značenje matematičkih termina (riječi) i znakova.  Uz pomoć upotrebljava slovo kao znak za broj, češće griješi pri zamjeni broja slovom.  Obrazlaže dekadski sustav brojeva do 1000.  Prepoznaje višekratnike jedinica, desetica i stotica (jedinice, desetice, stotice).  Uspoređuje i matematičkim zapisom izražava odnos među brojevima do 1000. Obrazlaže razloge zašto je koji broj veći ili manji.  Smješta brojeve u tablicu mjesnih vrijednosti uz manju nesigurnost.  Piše dvoznamenkaste i troznamenkaste brojeve u obliku 473 = 7·10 + 3, 205 = 2·100 + 0·10 + 5. Ponekad griješi.  Češće pri primjeni znanja traži učiteljevu pomoć. |
| DOVOLJAN: | Čita, piše i broji do 1000 uz česte pogrješke u izgovoru i pisanju brojeva i brojevnih riječi.  Obrazlaže strukturu brojeva do 1000 kao zbroj stotica, desetica i jedinica uz pomoć.  S teškoćom i uz pomoć brojevne crte određuje mjesto svakog broja u nizu.  Samo uz pomoć didaktičkog materijala uočava dekadski sustav brojeva do 1000.  Uz veće poteškoće koristi slovo kao znak za broj.  Uspoređuje i matematičkim zapisom izražava odnos među brojevima do 1000 uz pomoć brojevne crte.  Samo uz pomoć učitelja smješta brojeve u tablicu mjesnih vrijednosti.  Piše dvoznamenkaste i troznamenkaste brojeve u obliku 473 = 7·10 + 3, 205 = 2·100 + 0·10 + 5 najčešće uz učiteljevu pomoć  Znanje je na razini pamćenja i prisjećanja. |
| NEDOVOLJAN | Čita, piše i broji do 1000 uz česte pogrješke u izgovoru i pisanju brojeva i brojevnih riječi.  Uz pomoć didaktičkog materijala stvara niz brojeva dodajući 1 prethodnom broju.  S teškoćom i uz pomoć brojevne crte pokušava odrediti mjesto svakog broja u nizu, ali neprestano griješi.  Ne koristi slovo kao znak za broj.  Ni uz pomoć didaktičkog materijala ne uočava dekadski sustav brojeva do 1000.  Uspoređuje i matematičkim zapisom izražava odnos među brojevima do 1000 uz pomoć brojevne crte, a i tada neprestano griješi.  Znanje, ni nakon dopunskog rada, ne dostiže ni razinu pamćenja. |

ZBRAJANJE I ODUZIMANJE BROJEVA DO 1000

|  |  |
| --- | --- |
| OCJENA | OPIS |
| ODLIČAN: | Sigurno i brzo izračunava zadatke zbrajanja i oduzimanja višekratnika broja 100.  Samostalno rješava zadatke zbrajanja troznamenkastog i jednoznamenkastoga broja te oduzimanja jednoznamenkastoga broja od troznamenkastoga broja  Sigurno i brzo izračunava zadatke koristeći se postupkom pisanoga zbrajanja i oduzimanja dvoznamenkastih brojeva do 100 te brojeva do 1000.  Koristi stalnost razlike pri pisanom oduzimanju brojeva do 1000.  Numeričke zadatke izračunava brzo i točno.  Procjenjuje rezultate zbrajanja i oduzimanja.  Samostalno, sa sigurnošću daje primjer tekstualnog zadatka na temelju brojčanog izraza.  Samostalno i sigurno izračunava zadatke s više računskih radnja.  Samostalno postavlja tekstualne zadatke te ih računa koristeći svojstva komutativnosti i asocijativnosti.  Reagira brzo, odgovara temeljito i argumentirano.  Primjenjuje znanje samostalno i u novim ispitnim situacijama.  Povezuje činjenice i postavlja problem. |
| VRLO DOBAR | Samostalno izračunava zadatke zbrajanja i oduzimanja višekratnika broja 100.  Sigurno rješava zadatke zbrajanja troznamenkastog i jednoznamenkastoga broja te oduzimanja jednoznamenkastoga broja od troznamenkastoga broja  Brzo izračunava zadatke koristeći se postupkom pisanoga zbrajanja i oduzimanja dvoznamenkastih brojeva do 100 te brojeva do 1000.  Koristi stalnost razlike pri pisanom oduzimanju brojeva do 1000.  Numeričke zadatke izračunava brzo i točno.  Daje primjer tekstualnog zadatka na temelju brojčanog izraza.  Samostalno izračunava zadatke s više računskih radnja.  Samostalno postavlja tekstualne zadatke, uglavnom koristeći svojstva komutativnosti i asocijativnoti ( češće rješava postepeno u malim koracima).  Znanje primjenjuje umjereno brzo, točno i bez učiteljeve pomoći. |
| DOBAR: | Izračunava zadatke zbrajanja i oduzimanja višekratnika broja 100, ali sporije.  Češće griješi pri rješavanju zadataka zbrajanja troznamenkastog i jednoznamenkastoga broja te oduzimanja jednoznamenkastoga broja od troznamenkastoga broja.  Izračunava zadatke koristeći se postupkom pisanoga zbrajanja i oduzimanja dvoznamenkastih brojeva do 100 te brojeva do 1000, no uočavaju se povremene pogrješke.  S nesigurnošću koristi stalnost razlike pri pisanom oduzimanju brojeva do 1000.  Numeričke zadatke izračunava uglavnom točno, ali sporo.  Samostalno rješava jednostavnije tekstualne zadatke. Tekstualne zadatke sastavljene od više koraka rješava uz pomoć i putem više manjih koraka. |
| DOVOLJAN: | Sporo i uz pomoć izračunava zadatke zbrajanja i oduzimanja višekratnika broja 100.  Često griješi pri rješavanju zadataka zbrajanja troznamenkastog i jednoznamenkastoga broja te oduzimanja jednoznamenkastoga broja od troznamenkastoga broja  Izračunava zadatke koristeći se postupkom pisanoga zbrajanja i oduzimanja dvoznamenkastih brojeva do 100 te brojeva do 1000, ali vrlo često griješi u pojedinim fazama zadatka.  Samo uz pomoć izračunava zadatke pisanoga oduzimanja brojeva do 1000 koristeći stalnost razlike.  Numeričke zadatke rješava vrlo sporo i često pogrješno.  Uz pomoć rješava jednostavnije tekstualne zadatke.  Znanje je na razini pamćenja. |
| NEDOVOLJAN | Ne može ni uz pomoć izračunati zadatke zbrajanja i oduzimanja višekratnika broja 100.  Ni uz didaktički materijal ne može samostalno izračunati zadatake zbrajanja troznamenkastog i jednoznamenkastoga broja te oduzimanja jednoznamenkastoga broja od troznamenkastoga broja  Izračunava zadatke koristeći se postupkom pisanoga zbrajanja i oduzimanja dvoznamenkastih brojeva do 100 te brojeva do 1000, ali gotovo stalno griješi u pojedinim fazama zadatka.  Ne uočava stalnost razlike.  Ne rješava zadatke postavljene tekstom. |

MNOŽENJE I DIJELJENJE BROJEVA DO 1000

|  |  |
| --- | --- |
| OCJENA | OPIS |
| ODLIČAN: | Samostalno rješava zadatke množenja zbroja brojem.  Brzo i sigurno rješava zadatke množenja dvoznamenkastoga broja brojem 10 i brojem 100 te dijeljenja višekratnika broja 10 brojem 10 i višekratnika broja 100 brojem 100.  Samostalno rješava zadatke množenja višekratnika broja 10 jednoznamenkastim brojem te dvoznamenkastoga broja jednoznamenkastim brojem.  Primjenjuje svojstvo distributivnosti množenja.  Sa sigurnošću rješava zadatke pisanoga množenja dvoznamenkastoga broja jednoznamenkastim brojem.  Objašnjava algoritam dijeljenja zbroja brojem.  Sigurno i brzo rješava zadatke dijeljenja dvoznamenkastoga i troznamenkastoga broja jednoznamenkastim brojem, s ostatkom i bez ostatka.  Procjenjuje rezultate množenja i dijeljenja.  U zadatcima samostalno i sigurno primjenjuje vezu između množenja i dijeljnja.  Samostalno, sa sigurnošću daje primjer tekstualnog zadatka na temelju brojčanog izraza.  Samostalno i sigurno izračunava zadatke s više računskih radnja, poštujući redoslijed izvođenja računskih radnji prvoga i drugoga stupnja. Samostalno određuje višekratnik zadanog broja.  Samostalno postavlja tekstualne zadatke te ih računa poštujući redoslijed računanja računskih radnji prvoga i drugoga stupnja.  Reagira brzo, odgovara temeljito i argumentirano.  Primjenjuje znanje samostalno i u novim ispitnim situacijama.  Povezuje činjenice i postavlja problem. |
| VRLO DOBAR | Samostalno rješava zadatke množenja zbroja brojem.  Brzo i sigurno rješava zadatke množenja dvoznamenkastoga broja brojem 10 i brojem 100 te dijeljenja višekratnika broja 10 brojem 10 i višekratnika broja 100 brojem 100.  Samostalno rješava zadatke množenja višekratnika broja 10 jednoznamenkastim brojem te dvoznamenkastoga broja jednoznamenkastim brojem.  Primjenjuje svojstvo distributivnosti množenja.  Sigurno rješava zadatke pisanoga množenja dvoznamenkastoga broja jednoznamenkastim brojem. Ponekad griješi.  Objašnjava algoritam dijeljenja zbroja brojem.  Sigurno rješava zadatke dijeljenja dvoznamenkastoga i troznamenkastoga broja jednoznamenkastim brojem, s ostatkom i bez ostatka. Rijetko griješi.  Procjenjuje rezultate množenja i dijeljenja.  Razumije i primjenjuje vezu između množenja i dijeljnja.  Samostalno određuje višekratnik zadanog broja.  Daje primjer tekstualnog zadatka na temelju brojčanog izraza.  Samostalno izračunava zadatke s više računskih radnja, poštujući redoslijed izvođenja računskih radnja prvoga i drugoga stupnja (češće rješava postepeno u malim koracima). |
| DOBAR: | Samostalno, ali nesigurno rješava zadatke množenja zbroja brojem.  Rješava zadatke množenja dvoznamenkastoga broja brojem 10 i brojem 100 te dijeljenja višekratnika broja 10 brojem 10 i višekratnika broja 100 brojem 100.  Rješava zadatke množenja višekratnika broja 10 jednoznamenkastim brojem te dvoznamenkastoga broja jednoznamenkastim brojem. Ponekad griješi  Rješava zadatke pisanoga množenja dvoznamenkastoga broja jednoznamenkastim brojem. Češće griješi.  Pri rješavanju dijeljenja zbroja brojem često treba podsjetnik.  Rješava zadatke dijeljenja dvoznamenkastoga i troznamenkastoga broja jednoznamenkastim brojem, s ostatkom i bez ostatka. Često griješi.  Samostalno rješava jednostavnije tekstualne zadatke.  Tekstualne zadatke sastavljene od više računskih radnja prvoga i drugoga stupnja rješava uz pomoć i putem više manjih koraka.  Znanje primjenjuje sporije, relativno točno, uglavnom bez učiteljeve pomoći. |
| DOVOLJAN: | Nesigurno i uz pomoć rješava zadatke množenja zbroja brojem.  S nesigurnošću rješava zadatke množenja dvoznamenkastoga broja brojem 10 i brojem 100 te dijeljenja višekratnika broja 10 brojem 10 i višekratnika broja 100 brojem 100, češće griješi.  Uz pomoć učiteljice rješava zadatke množenja višekratnika broja 10 jednoznamenkastim brojem te dvoznamenkastoga broja jednoznamenkastim brojem. Često griješi  Uz pomoć učiteljice rješava zadatke pisanoga množenja dvoznamenkastoga broja jednoznamenkastim brojem.Vrlo često griješi.  Ne može bez pomoći u postupku riješiti zadatke dijeljenja dvoznamenkastoga i troznamenkastoga broja jednoznamenkastim brojem, s ostatkom i bez ostatka.  Uz pomoć rješava jednostavne tekstualne zadatke.  Znanje je na razini pamćenja. |
| NEDOVOLJAN | Ni uz pomoć ne može riješiti zadatke množenja zbroja brojem.  Samo uz pomoć rješava zadatke množenja dvoznamenkastoga broja brojem 10 i brojem 100 te dijeljenja višekratnika broja 10 brojem 10 i višekratnika broja 100 brojem 100 iako često griješi.  Ni uz pomoć učiteljice ne može riješiti zadatke množenja višekratnika broja 10 jednoznamenkastim brojem te dvoznamenkastoga broja jednoznamenkastim brojem. Vrlo često griješi  Uz pomoć učiteljice rješava zadatke pisanoga množenja dvoznamenkastoga broja jednoznamenkastim brojem, ali vrlo često griješi  Ne može bez pomoći u postupku riješiti zadatke dijeljenja dvoznamenkastoga i troznamenkastoga broja jednoznamenkastim brojem, s ostatkom i bez ostatka.  Ne rješava zadatke postavljene tekstom. |

GEOMETRIJSKI SADRŽAJI.

|  |  |
| --- | --- |
| OCJENA | OPIS |
| ODLIČAN: | Opisuje ravninu kao neograničenu ravnu plohu i likove kao dijelove ravnine.  Samostalno crta i označava pravac i polupravac .  Objašnjava dužinu kao dio pravca i ističe njezine krajnje točke.  Imenuje jedinice za mjerenje dužine.  Samostalno mjeri zadanu dužinu jediničnom dužinom.  Samostalno prenosi zadane dužine.  Precizno i sigurno crta dužine zadane duljine.  Sigurno i točno preračunava mjerne jedinice za duljinu.  Točno i sigurno crta pravce koji se sijeku i određuje im sjecište. Prepoznaje usporedne pravce te ih samostalno i precizno crta.  Prepoznaje okomite pravce te ih točno i sigurno crta.  Samostalno crta kružnicu šestarom prema zadanom polumjeru.  Razlikuje i objašnjava polumjer i promjer kružnice.Pokazuje na primjeru.  Imenuje krug i kružnicu. Objašnjava razliku između kruga i kružnice.  Reagira brzo, odgovara temeljito i argumentirano.  Primjenjuje znanje samostalno i u novim ispitnim situacijama.  Povezuje činjenice i postavlja problem. |
| VRLO DOBAR | Shvaća ravninu kao neograničenu ravnu plohu i likove kao dijelove ravnine.  Samostalno crta i označava pravac i polupravac .  Objašnjava dužinu kao dio pravca i ističe njezine krajnje točke.  Imenuje jedinice za mjerenje dužine.  Samostalno mjeri zadanu dužinu jediničnom dužinom.Ponekad griješi.  Samostalno prenosi zadane dužine uz manju nepreciznost.  Sigurno, uz manje pogrješke, crta dužine zadane duljine.  Uglavnom točno preračunava mjerne jedinice za duljinu.  Samostalno crta pravce koji se sijeku i određuje im sjecište. Prepoznaje i imenuje usporedne pravce te ih samostalno crta.  Prepoznaje i imenuje okomite pravce te ih samostalno crta.  Samostalno crta kružnicu šestarom prema zadanom polumjeru.  Razlikuje polumjer i promjer kružnice.Pokazuje na primjeru.  Imenuje krug i kružnicu. Objašnjava razliku između kruga i kružnice.  Znanje primjenjuje, umjereno brzo, točno i bez učiteljeve pomoći. |
| DOBAR | Prepoznaje ravninu kao neograničenu ravnu plohu i likove kao dijelove ravnine.  Samostalno, ali neprecizno crta i označava pravac i polupravac.  Prepoznaje dužinu kao dio pravca i označava njezine krajnje točke.  Nabraja jedinice za mjerenje dužine.  Uz učiteljevu pomoć mjeri zadanu dužinu jediničnom dužinom.  Uz pomoć, prenosi zadane dužine.  Nesigurno crta dužine zadane duljine.  Pokušava preračunavati mjerne jedinice za duljinu.  Uz pomoć crta pravce koji se sijeku i prepoznaje im sjecište.  Prepoznaje usporedne pravce te ih uz pomoć učitelja crta.  Prepoznaje i imenuje okomite pravce te ih crta uz pomoć učitelja.  Samostalno crta kružnicu šestarom, ali ne može nacrtati prema zadanom polumjeru.  Imenuje polumjer i promjer kružnice. Pokazuje na primjeru.  Imenuje krug i kružnicu. Pokazuje na primjeru.  Crteži su ponekad neprecizni i neuredni.  Traži pomoć učitelja u crtanju i obrazlaganju zadataka. |
| DOVOLJAN: | Prepoznaje geometrijske likove.  Prepoznaje i razlikuje pravac i polupravac.  Prepoznaje dužinu i njezine krajnje točke.  Nabraja jedinice za mjerenje dužine.  Uz učiteljevu pomoć mjeri zadanu dužinu jediničnom dužinom.  Uz pomoć učitelja pokušava prenijeti zadanu dužinu.  Neprecizno crta dužinu.  Ne može preračunavati mjerne jedinice za duljinu.  Uz pomoć crta pravce koji se sijeku i prepoznaje im sjecište.  Prepoznaje usporedne pravce te ih uz pomoć učitelja pokušava crtati.  Prepoznaje okomite pravce te ih pokušava crtati uz pomoć učitelja.  Uz pomoć pokušava crtati kružnicu šestarom.  Prepoznaje polumjer i promjer kružnice.  Prepoznaje krug i kružnicu.  Crteži su ponekad neprecizni i neuredni.  Traži pomoć učitelja u crtanju i obrazlaganju zadataka. |
| NEDOVOLJAN | Prepoznaje neke geometrijske likove.  Prepoznaje pravac, ali ga ne razlikuje od polupravca.  Prepoznaje dužinu, ali ne imenuje krajnje točke.  Ne poznaje jedinice za mjerenje dužine.  Ni uz učiteljevu pomoć ne može izmjeriti dužinu.  Neprecizno crta dužinu.  Ne može preračunavati mjerne jedinice za duljinu.  Uz pomoć crta pravce koji se sijeku.  Prepoznaje usporedne pravce, ali ih ne imenuje.  Prepoznaje okomite pravce, ali ih ne imenuje.  Vrlo teško se koristi šestarom.  Ne razlikuje polumjer i promjer kružnice.  Prepoznaje krug i kružnicu, ali vrlo nesigurno.  Crteži su vrlo neprecizni i neuredni.  Traži pomoć učitelja u crtanju i izradi svih zadataka. |

MJERENJA

|  |  |
| --- | --- |
| OCJENA | OPIS |
| ODLIČAN: | Imenuje jedinice za mjerenje obujma tekućine (litra, decilitar) .  Samostalno preračunava jedinice za mjerenje obujma.  Imenuje jedinice za mjerenje mase (gram, dekagram, kilogram) i zapisuje ih.  Samostalno preračunava jedinice za mjerenje mase. |
| VRLO DOBAR | Imenuje jedinice za mjerenje obujma tekućine (litra, decilitar) .  Samostalno preračunava jedinice za mjerenje obujma. Ponekad griješi.  Imenuje jedinice za mjerenje mase (gram, dekagram, kilogram) i zapisuje ih.  Samostalno preračunava jedinice za mjerenje mase.Ponekad griješi. |
| DOBAR: | Imenuje jedinice za mjerenje obujma tekućine (litra, decilitar) .  Uz pomoćna didaktička sredstva preračunava jedinice za mjerenje obujma. Ponekad griješi  Imenuje jedinice za mjerenje mase (gram, dekagram, kilogram) i zapisuje ih.  Uz pomoćna didaktička sredstva preračunava jedinice za mjerenje mase. Ponekad griješi. |
| DOVOLJAN: | Prepoznaje jedinice za mjerenje obujma tekućine (litra, decilitar) .  Ne razumije u potpunosti pojam obujma. Ne razumije preračunavanje jedinica za mjerenje obujma.  Prepoznaje jedinice za mjerenje mase (gram, dekagram, kilogram) i zapisuje ih.  Ne razumije u potpunosti pojam mase. Ne razumije preračunavanje jedinica za mjerenje mase. |
| NEDOVOLJAN | Ne razumije pojam mase i obujma.  Ne prepoznaje jedinice za mjerenje mase i obujma. |

**Pisani ispiti znanja**

Pisane ispite znanja ocjenjujemo prema broju točnih odgovora odnosno broju bodova prema sljedećoj bodovnoj ljestvici:

0 - 50% - nedovoljan (1)

51 – 63% - dovoljan (2)

64– 77% - dobar (3)

78 – 89% - vrlo dobar (4)

90 – 100% - odličan (5)

**Domaća zadaća**

Nakon provjere napisane zadaće utvrdit ćemo razumijevanje napisanog zadatka na način da ćemo učeniku / učenici zadati sličan zadatak, odnosno postaviti slično pitanje. Temeljem pisane zadaće i usmenog odgovora ocijenit ćemo domaću zadaću.

Nenapisana domaća zadaća evidentira se minusom. Tri minusa rezultiraju pozivom roditelja na individualni razgovor.

|  |  |
| --- | --- |
| ocjena | opis |
| 5 | Zadaće su redovite, izrazito uredno i točno napisane.  Sve zadatke je sam/sama sposoban obrazložiti s razumijevanjem.  Često rješava neobvezne dodatne zadatke. |
| 4 | Zadaće su redovite, točne i uredne.  Ponekad netočno obrazlaže i točno riješeni zadatak.  Ponekad rješava dodatne zadatke. |
| 3 | U radu kod kuće je redovit, ali ne posvećuje veću pozornost točnosti i urednosti.  Ne snalazi se u obrazlaganju riješenih zadataka. |
| 2 | Zadaće su neredovite, neuredne, često i netočne.  Nije u stanju obrazložiti riješeni zadatak. |
| 1 | U pisanju zadaća kod kuće izrazito je neredovit.  Zadaće su učestalo površne, neuredne i netočne.  Nije u stanju niti reproducirati riješeni zadatak niti obrazložiti napisano. |

Kriteriji za diferenciranje zaključne ocjene:

* je li učenik ostvario ciljeve i zadaće programa
* je li učenik realizirao osnovni program
* je li učenik ostvario napredak tijekom školske godine u odnosu na inicijalno stanje
* kakav je učenikov odnos prema zajedničkom nastavnom radu
* u kolikoj je mjeri (što je vidljivo iz praćenja i provjeravanja) učenik ostvario učenička postignuća zadana Nastavnim planom i programom

**TJELESNA I ZDRAVSTVENA KULTURA**

Sadržaji ocjenjivanja u 3. razredu

* Ritmično pretrčavanje prepreka do 30 cm visine
* Naskok u upor čučeći na povišenje do 60 cm, saskok pruženi
* Kolut natrag
* Premet strance
* Dječji ples po izboru
* Dodavanje i hvatanje lopte u mjestu (R)
* Vođenje lopte desnom i lijevom rukom u mjestu i pravocrtnom kretanju (K)\*
* -Vođenje lopte rolanjem donjom stranom stopala (N) MZ
* - Bacanje loptice udalj iz zaleta MP
* - Kolut naprijed s mjesta preko niske prepreke (lopte, medicinke i dr.) MZ
* -Bacanje medicinke od 1 kg objema rukama – suvanjem MZ
* - Bacanje loptice udalj iz zaleta MZ
* - Bacanje medicinke od 1 kg objema rukama – suvanjem MP
* -Dodavanje lopte u kretanju (N) MZ

Elementi ocjenjivanja

Ocjenjivanjem su obuhvaćene obrazovne, antropološke i odgojne zadaće tjele­sne i zdravstvene kulture, čiji su predstavnici sastavnice ocjenjivanja koje su u imeniku razredne nastave navedene kao:

1. motorička znanja
2. motorička dostignuća
3. funkcio­nalne sposobnosti
4. MOTORIČKA ZNANJAprovjeravaju se kontinuirano tijekom čitave školske godine.  
     
   Načelno su razine usvojenosti motoričkog znanja u kineziologiji određene na ovakav način:

***nedovoljan***– učenik ne može izvesti određeno motoričko znanje niti uz pomoć učitelja/ice, premda može imati predodžbu kako se to gibanje izvodi.

***dovoljan***– učenik može izvesti motoričko znanje, ali kretnje su toliko nekoordinirane (grube, nespretne) da presudno odstupaju od idealnih struktura gibanja. Zato im na ovom stupnju prilikom izvođenja i najmanje smetnje onemogućavaju izvođenje gibanja. Kod složenijih gibanja izvedbe stalno variraju od ”uspješnog” do neuspješnog pokušaja, a svaka izvedba je opterećena nepotrebnim pokretima različitih dijelova tijela (presudne – prevelike pogreške).

***dobar*** – učenik izvodi motoričko znanje u kojemu pojedine dijelove gibanja izvodi pravilno, a kod preostalih bitno odstupa od idealnih trajektorija gibanja (bitne – velike pogreške).

***vrlo dobar***– učenik pravilno izvodi motoričko znanje, ali postoje nebitna odstupanja od idealnih trajektorija (nebitne – male pogreške).

***odličan***– učenik izvodi pravilno motoričko znanje.

1. MOTORIČKA DOSTIGNUĆA provjeravaju se pomoću testova kontinuirano tijekom čitave školske godine. Pristup izradi i način konstrukcije tih testova identičan je izradi testova motoričkih znanja, s napomenom da za sve elemente, nastavne teme ili motoričke aktivnosti kod kojih se rezultat može objektivno mjeriti, treba utvrditi normative (koliko ponavljanja učenik treba učiniti za određenu ocjenu, koliko centimetara mora skočiti udalj, kojom brzinom treba pretrčati udaljenost...). Normativi se utvrđuju prema mogućnostima razreda, a temeljem inicijalnih provjeravanja.
2. FUNKCIONALNE SPOSOBNOSTI se provjeravaju i ocjenjuju trčanjem do 3 minute prema normativima prilagođenim razrednom odjelu..

Ocjenjivanje se provodi:

1. INDIVIDUALNO - za svakog učenika ponaosob, uvažavajući ograničenja i napredak
2. SVESTRANO
3. SUSTAVNO - provodi se od prvog do zadnjeg sata nastave
4. PRAVEDNO - što više egzaktnih pokazatelja
5. JAVNO - svi učenici moraju biti upoznati sa svojom ocjenom i ocjenom drugih učenika.

Kriteriji za diferenciranje zaključne ocjene:

* je li učenik ostvario ciljeve i zadaće programa
* je li učenik realizirao osnovni program
* je li došlo do promjene antropoloških obilježja od inicijalnog do finalnog provjeravanja
* kakva je kvaliteta motoričkih znanja
* je li došlo do poboljšanja motoričkih dostignuća
* je li učenik ostvario promjene u dimenziji odgoja
* je li učenik ostvario napredak tijekom školske godine

**LIKOVNA KULTURA**

Pri ocjenjivanju i vrednovanju likovnih radova učitelj/učiteljica uvažava razne putove kojima učenici/učenice realiziraju zadane teme. Budući da svi učenici/učenice nemaju jednako razvijene sposobnosti i sklonosti za likovno izražavanje, ocjena ne smije biti produkt subjektivne procjene učitelja/ućiteljice već nagrada za uloženi trud. Vrednuje se proces koji vodi do gotovog ostvaraja, a ne gotov ostvaraj.

Područja ocjenjivanja

* crtanje
* slikanje
* oblikovanje

Elementi ocjenjivanja pojedinog likovnog uratka

* realiziranost likovnog problema
* bogatstvo likovnog izražaja
* bogatstvo ideja

|  |  |  |  |
| --- | --- | --- | --- |
| **ocjena** | **risanje** | **slikanje** | **oblikovanje** |
| **5** | Rado se likovno izražava i pokazuje izniman smisao za likovno izražavanje crtom tj. crtežom primjereno koristeći predviđene likovne tehnike.  Izražavanje crtom sigurno, bogato detaljima s jasnim uočavanjem i izražavanjem prostora.  Ističe se maštovitošću i slobodom kombiniranja.  Vrlo uspješno opaža, razlikuje i imenuje crte (vrste crta, nizove i skupove) u okružju i na umjetničkim djelima. | Vrlo uspješno opaža, razlikuje i imenuje boje (osnovne i izvedene; akromatske) u okružju i na umjetničkim djelima.  Ima razvijen osjećaj za kontraste boja i oblika.  Maštovito i izražajno koristi likovno– tehnička sredstva i slikarske tehnike poštujući likovni problem i zadane motive. | Vrlo uspješno opaža, razlikuje i imenuje masu, volumen (jednostavni i složeni oblici, odnos veličina, karakter) i prostor (vanjski i unutarnji) u okružju i na umjetničkim djelima te arhitekturi.  Lako opaža i kreativno prikazuje kontraste volumena, mase i prostora primjenom različitih materijala (glinamol, papirna ambalaža, otpadni materijal …). |
|  |  |  |  |
| **4** | Rado se likovno izražava crtom primjereno koristeći neke likovne tehnike iz područja risanja. Uspješno opaža, razlikuje i imenuje crte (vrste crta, nizove i skupove) u okružju i na umjetničkim djelima. Crteži su bogati detaljima, ali se ne snalazi uvijek u rasporedu i organizaciji prostora. | Uspješno koristi likovno–tehnička sredstva i slikarske tehnike poštujući likovni problem i zadane motive primjenjujući ih (u većoj mjeri) u likovnom izričaju.  Radovi su bogati detaljima, ali ponekad djeluju nedorečeno, nedovršeno. | Opaža, ali ne detaljizira u prikazu volumena, mase i prostora.  Ima razvijen osjećaj za kontraste volumena i prostora koje uspješno oblikuje/ modelira u različitim vrstama materijala. |
|  |  |  |  |
| **3** | Crteži su nepotpuni, često nedovršeni, a prostor neorganiziran.  Djelomično ostvaruje zadani likovni problem, motive. | Nesigurno i ponekad nepravilno koristiti likovne tehnike.  Radovi su često nedovršeni. | Opaža, ali vrlo pojednostavljeno prikazuje volumen, masu i prostor. |
|  |  |  |  |
| **2** | Program usvojen uz dosta napora u svim likovnim područjima.  Nema vidljivog napretka u odnosu na početak školske godine. | | |

Kriteriji za diferenciranje zaključne ocjene:

* je li učenik ostvario ciljeve i zadaće programa
* je li učenik realizirao osnovni program
* je li učenik ostvario napredak tijekom školske godine

**GLAZBENA KULTURA**

Područja ocjenjivanja

* pjevanje
* sviranje
* slušanje glazbe

Načini provjeravanja

* igra jeke (s ritmom)
* igra jeke (s melodijom)
* ritamski razgovor
* melodijski razgovor
* glazbeni kviz
* pogađanje cilja
* ritamski diktat
* melodijski diktat
* pogodi koja je pjesma (po melodiji)
* pogodi koja je pjesma (karakterističan ritamski početak)
* pogodi koja je pjesma (karakterističan melodijski početak)

PJEVANJE

Elementi praćenja i ocjenjivanja

* intonacija
* ritam
* glazbeno pamćenje

|  |  |
| --- | --- |
| **ocjena** | **opis** |
| 5 | * točna i sigurna intonacija i / ili postignut napredak u odnosu na prijašnji pokušaj * sigurna reprodukcija ritamske cjeline i / ili postignut napredak u odnosu na prijašnji pokušaj * sigurno i točno memoriranje glazbenih cjelina i / ili postignut napredak u odnosu na prijašnji pokušaj |
| 4 | * intoniranje s mjestimičnim odstupanjima * reproduciranje ritamske cjeline s mjestimičnim odstupanjem * mogućnost memoriranja glazbenih cjelina s mjestimičnim odstupanjima |
| 3 | * potrebno razvijati sposobnost točne intonacije * potrebno je razvijati osjećaj za ritam * potrebno je razvijati glazbeno pamćenje |

SVIRANJE

Elementi praćenja i ocjenjivanja

* ritam
* suradnja

|  |  |
| --- | --- |
| **ocjena** | **opis** |
| 5 | * sigurna reprodukcija ritamske cjeline i / ili postignut napredak u odnosu na prijašnji pokušaj * rado i aktivno sudjeluje u skupnom muziciranju |
| 4 | * reproduciranje ritamske cjeline s mjestimičnim odstupanjem * sudjeluje u skupnom muziciranju |
| 3 | * potrebno je razvijati osjećaj za ritam * nerado sudjeluje u skupnom muziciranju |

SLUŠANJE

Elementi praćenja i ocjenjivanja

* prepoznavanje slušanih kompozicija te elemenata glazbenog djela (pojedina glazbala, skladatelj)
* sposobnost slušne koncentracije

|  |  |
| --- | --- |
| **ocjena** | **opis** |
| 5 | * učenik imenuje i anlizira elemente glazbenog djela (**naziv, skladatelj, pojedina glazbala**) * rado i aktivno sudjeluje u slušanju glazbenih djela |
| 4 | * učenik prepoznaje i djelomično analizira elemente glazbenog djela (**naziv**, skladatelj, pojedina glazbala) * sudjeluje u slušanju glazbenih djela |
| 3 | * učenik ne prepoznaje glazbeno djelo * nerado sudjeluje u slušanju glazbenih djela |

Kriteriji za diferenciranje zaključne ocjene:

* je li učenik ostvario ciljeve i zadaće programa
* je li učenik realizirao osnovni program
* je li učenik ostvario napredak tijekom školske godine u odnosu na stupanj razvijenosti glazbenog sluha utvrđenog na početku školske godine
* kakav je učenikov odnos prema zajedničkom nastavnom radu